Die Stiltetydbybel Vir Mans NLV (Sagteband Met Flappe)
Die hersiene uitgawe van Die Stiltetydbybel vir mans spog nou met Bybelteks uit die Nuwe Lewende Vertaling en ’n splinternuwe baadjie.
Dié praktiese Bybel is ideaal vir jou as man se stiltetyd. Dit is geskryf sodat jy jou in God se Woord kan verdiep om troos, moed en onderskraging daarin te vind. Dit bevat die hele Nuwe Testament van die Nuwe Lewende Vertaling verdeel in 365 dae met ’n inspirerende oordenking en kerngedagte vir elke dag. Hierin laat Stephan Joubert die lig van God se Woord val op jou daaglikse lewe: jou beroep, huwelik, gesin, man-wees, en vele meer.
Die Stiltetydbybel vir mans sal jou tot nuwe hoogtes inspireer as jy graag God se leiding in jou daaglikse lewe wil ervaar.
1 JANUARIE MATTEUS 1:1-25
Die voorouers van Jesus, die Messiaskoning
1Hier volg die familieregister van Jesus Christus. Hy was die Seun van Dawid, en
uit die nageslag van Abraham.
2Abraham was die pa van Isak, Isak die pa van Jakob, Jakob die pa van Juda
en sy broers. 3Juda was die pa van Peres en Serag by Tamar. Peres was die pa
van Gesron, Gesron die pa van Ram, 4Ram die pa van Amminadab, Amminadab
die pa van Nagson, Nagson die pa van Salmon. 5Salmon was die pa van Boas
by Ragab, Boas die pa van Obed by Rut, Obed die pa van Isai, 6Isai die pa van
Dawid was die pa van Salomo by die vrou van Urija, 7Salomo die pa van
Rehabeam, Rehabeam die pa van Abia, Abia die pa van Asa, 8Asa die pa van
Josafat, Josafat die pa van Joram, Joram die pa van Ussia, 9Ussia die pa van
Jotam, Jotam die pa van Agas, Agas die pa van Hiskia, 10Hiskia die pa van
Manasse, Manasse die pa van Amon, Amon die pa van Josia, 11Josia die pa van
Jojagin en sy broers. Teen hierdie tyd het die Babiloniese ballingskap begin.
12Tydens die Babiloniese ballingskap het Jojagin die pa geword van Sealtiël.
Sealtiël was die pa van Serubbabel, 13Serubbabel die pa van Abihud, Abihud die
pa van Eljakim, Eljakim die pa van Asor, 14Asor die pa van Sadok, Sadok die pa
van Agim, Agim die pa van Elihud, 15Elihud die pa van Eleasar, Eleasar die pa
van Mattan, Mattan die pa van Jakob.
You're reviewing: Die Stiltetydbybel Vir Mans NLV (Sagteband Met Flappe)